Sie betrachts aus ihri grossi Ufgab vo ihrem Läbe, sich ganz und gar dr einte Tätigkeit oder Person oder ihrem Gloube ds widme, für dä sie sich bestimmt füehle. Sie si vöuig drvo überzügt, dass ä grossi und wichtegi Ufgab ihne harrt und sie warte mit ihrer ganze Energie, mit aune  ufgspicherte Gfüeu druf, ds Bestätigunsfäud ds entdecke, wo ihr Schicksau isch. Bis sies glücklich gfunge hei, chöi sie ä rächt schwirige Mitmönsch si, säubstkritisch und stritsüchtig, ä Plag nid numme füre anger, sondern ou für sich säuber. Isch ds Läbenszieu jedoch entdeckt, gseht aues uf einisch ganz angers us. Das Bewusstsi vom innere Konflikts spieglet sich i ihrer ganze Läbensisteuig wider. Sie si kei Durchschnittsmönsch, wo sich mi Ploudereie und Oberflächlichkeite dsfriedegäh. Sie si ufene gwichtigi  Herusforderig igsteut, wo ihne zwar nid dr ganz Spass am Läbe roubt, äs ihne aber unmüglich macht, sich numme dä Oberflächlichkeite hidsgäh. D Johre vor Schlange schine hüfig Übergangsperiodene ir Wäutgschicht ds si, Wasserscheide, wo künftige Strömige und Entwicklige ihri Richtig gäh. Ihres Läbe wird sich vermuetlich inere Reihe vo dütlech begränzte Episode iteile loh, us dene sie im Rückblick immer ä Lehr zieh chöi und wen sie die Lehr akzeptiere, sich dr Zuewachs a Erkenntnis ds eige gmacht hei, isch die  Episode ou beändet. Ihri Fähler uns Schwächene: Ä Neigig, ihri Mitwäut ds beschwindle, Dickchöpfigkeit und äs heftigs Tempramänt, wo sie bi jeder Chlinigkeit zur Explosion tribt. Sie si sech säuber ihr schlimmste Feind, wöu sie viu ds hochi Asprüch a sich säuber steue. Doch wen sie sech zue sich säuber düregrunge hei, verfüege sie überne Aziehigschraft, wo sich niemer entzieh cha.